stanford-oval/wikipedia huggingface dataset:
Sydänjuuret
Aiheesta muualla

”Sydänjuuret”-videokollaasi YouTube-sivustolla
”Ei kahta sanaa (ilman kolmatta)”- kappaleen musiikkivideo YouTube-sivustolla
”Hei hei heinäkuu” -kappaleen musiikkivideo YouTube-sivustolla
Sydänjuuret Discogsissa. (englanniksi)
Albumi Sydänjuuret Encyclopaedia Metallum -sivustolla (englanniksi)
Mokoma
| --- | --- |
Studioalbumit:   Valu  Mokoman 120 päivää  Kurimus  Tämän maailman ruhtinaan hovi  Kuoleman laulukunnaat  Luihin ja ytimiin  Sydänjuuret  Varjopuoli  180 astetta  Elävien kirjoihin  Laulurovio  Hengen pitimet  Ihmissokkelo  Myrsky 
EP:t:   Punainen kukko  Viides vuodenaika  Juurta jaksain  Yksi 
Singlet:   ”Kasvan”  ”Perspektiivi”  ”Seitsemän sinetin takana”  ”Rajapyykki”  ”Takatalvi”  ”Hiljaisuuden julistaja”  ”Nujerra ihminen”  ”Sydänjuuret”  ”Sarvet esiin”  ”Sydän paikallaan”  ”Valkoista kohinaa”  ”Punamultaa”  ”Sinne missä aamu sarastaa”  ”Marras / Kuollut, kuolleempi, kuollein”  ”Rautaa rinnoista / Ruovddi rattiiin”  ”Kepeät mullat”  ”Tahdon ihmeet takaisin”  ”Syyttävä sormi”  ”Toinen ihminen”  ”Vuoret, huolet”  ”Talvi 7””  ”Malja sille!”  ”Taivaan tuuliin” 
DVD:t:   DVD ("Mäntit tien päällä")  Sakara Tour 2006
Tarastenjärven jätteenpolttolaitos

Tarastenjärven jätteenpolttolaitos
Tarastenjärven jätteenpolttolaitos on Tampereen Tarasteen kaupunginosassa sijaitseva Tammervoiman voimalaitos. Laitos käyttää vuodessa noin 150 000 tonnia jätettä, josta se tuottaa noin 100 GWh sähköä ja 300 GWh lämpöä. Jätteenpolttolaitoksen rakentaminen aloitettiin syyskuussa 2013 ja se otettiin tuotantokäyttöön vuoden 2016 alussa. Laitoksessa hyödynnetään Pirkanmaalta ja Jyväskylästä kerättyä syntypaikkalajiteltua sekajätettä. Voimalaitos maksoi noin 100 miljoonaa euroa.
Tammervoiman omistavat Tampereen Sähkölaitos ja Pirkanmaan Jätehuolto.
Aiheesta muualla

Tammervoiman kotisivu
Tanel Toom

Toom Totuus ja oikeus -elokuvan kuvauksisa vuonna 2017.
Tanel Toom (s. 1. marraskuuta 1982) on virolainen elokuvaohjaaja ja -käsikirjoittaja.
Elokuva-alaa opiskellut Toom valmistui Tallinnan yliopistosta vuonna 2005. Hän jatkoi opintojaan Englannissa National Film and Television Schoolissa aloitellen samalla uraansa. Hän ohjasi lyhytelokuvia, joihin lukeutuvat palkitut Toinen tuleminen (2008) ja The Confession (2010). Vuonna 2019 julkaistu, A. H. Tammsaaren romaanisarjaan perustuva Toomin kokopitkä ohjaus Totuus ja oikeus oli ehdolla parhaan kansainvälisen Oscar-palkinnon saajaksi. Se myös voitti Satellite Awardsin parhaan vieraskielisen elokuvan palkinnon.
Filmografia > Pitkät elokuvat

Totuus ja oikeus (2019)
Last Sentinel (2023)
Filmografia > Valikoidut lyhytelokuvat

Toinen tuleminen (2008)
The Confession (2010)
Tarasov

Tarasov tai Tarasova on muun muassa seuraavien henkilöiden sukunimi:
Anatoli Tarasov (1918–1996), venäläinen jääkiekkovalmentaja
Anniina Tarasova (s. 1985), suomalainen kirjailija
Daniil Tarasov (s. 1991), venäläinen jääkiekkohyökkääjä
Daniil Tarasov (s. 1999), venäläinen jääkiekkomaalivahti
Dmitri Tarasov (s. 1987), venäläinen jalkapalloilija
Dmitri Tarasov (1979–2023), venäläinen jääkiekkoilija
Jevgenija Tarasova (s. 1994), venäläinen taitoluistelija ja olympiamitalisti
Maksim Tarasov (s. 1970), venäläinen seiväshyppääjä
Sergei Tarasov (s. 1965), venäläinen ampumahiihtäjä ja olympiavoittaja
Sofija Tarasova (s. 2001), ukrainalainen laulaja ja näyttelijä
Stanislav Tarasov (s. 1937), tverinkarjalainen runoilija, kirjailija ja säveltäjä.
Nimen muita merkityksiä

M/S Mekhanik Tarasov, vuonna 1975 rakennettu rahtilaiva
| --- | --- |
: Tällä täsmennyssivulla luetellaan henkilöitä, joilla on sama sukunimi.
Säteilyhaurastuminen

Säteilyhaurastuminen on vanhenemisilmiö, jossa materiaalin, yleensä teräksen, kovuus ja hauraus kasvaa sen altistuessa neutronisäteilylle. Säteilyhaurastumista ilmenee ydinvoimalaitoksissa, erityisesti ydinreaktorissa ja siihen liittyvissä laitteissa. Siihen liittyy usein muita ikääntymisilmiöitä, kuten metallin väsymistä sekä jännityskorroosiota reaktoripainesäiliön seinämään liittyvien tai sen läpi menevien putkien liitoshitseissä. Säteilyhaurastumisen seuraaminen ja korjaaminen tarvittaessa esimerkiksi hehkuttamalla ovat ydinturvallisuuden kannalta tärkeitä tehtäviä.
Neutronisäteilyn vaikutukset teräksessä > Makroskooppiset vaikutukset

Muutokset kiderakenteessa muuttavat terästen monia rakenneominaisuuksia. Säteilytys lisää teräksen kovuutta ja haurastuttaa sitä. Aineeseen syntyvät aukkoalueet aiheuttavat paisumista. Säteily myös nopeuttaa osien virumista. Näistä ydinturvallisuuden kannalta merkittävin on haurastuminen, koska on ajateltavissa että se voisi pahimmillaan mahdollistaa reaktoripainesäiliön murtumisen. Tästä syystä ilmiön huomioiminen, seuraaminen ja torjuminen ovat ydinvoimalaitoksissa erittäin tärkeitä tehtäviä.
Ydinvoimalaitoksen painelaitteissa käytettäville ferriittisille teräksille on tyypillistä, että ne kestävät hyvinkin suuria vikoja. Kaikilla ferriittisillä teräksillä on kuitenkin se ominaisuus, että lämpötilan laskiessa ns. transitiolämpötilan alapuolelle teräksen muodonmuutoskyky heikkenee ja se muuttuu hauraaksi (katso haurasmurtuma). Tällöin teräkseen kohdistuva voimakas jännitys voi repiä suhteellisen pienenkin särön nopeasti suureksi murtumaksi. Uudelle reaktoripainesäiliölle transitiolämpötila on tavallisesti alle 0 °C, mutta säteilyhaurastuminen nostaa transitiolämpötilaa eli tapahtuu transitiolämpötilan säteilysiirtymä.
Alhaisissa lämpötiloissa teräksen haurastumisen aiheuttavat mikrovahingot ovat kidehilassa täysin tai miltei liikkumattomia ja kumuloituvat aineeseen. Korkeammissa lämpötiloissa 0,1Ts–0,3Ts (Ts on sulamislämpötila) välisija-atomit voivat liikkua hilassa ja ne yhdistyvät takaisin vakansseihin tuhoten täten Frenkelin pareja. Lämpötiloissa 0,3Ts–0,5Ts myös vakanssit tulevat liikkumiskykyisiksi. Tämän vuoksi säteilyn aiheuttamat vauriot ovat suurelta osin korjattavissa teräksen hehkutuskäsitellyllä. Hehkutus palauttaa teräksen sitkeysominaisuudet lähes säteilytystä edeltävälle tasolle.
Vaikutus ydinturvallisuuteen

Reaktoripainesäiliön hauras murtuminen on mahdollista kun seuraavat edellytykset täyttyvät samanaikaisesti:
Painesäiliömateriaalin transitiolämpötila on paikallisesti kohonnut huomattavasti alkuperäisestä arvostaan.
Reaktoripainesäiliön haurastuneessa kohdassa on merkittävä särö.
Reaktoripainesäiliön seinämä jäähtyy nopeasti transitiolämpötila-alueelle tai sen alapuolelle suuren häiriön tai putkirikon ja sitä seuraavan hätäjäähdytyksen seurauksena.
Jäähdytyspiirin paine on korkea häiriön aikana.
Kokemusten mukaan mainittujen edellytysten samanaikainen täyttyminen on äärimmäisen harvinaista. Maailman ydinvoimalaitosten käyttöhistoriassa ei tiettävästi tunneta niin suuria reaktoripainesäiliön sydänalueen vikoja eikä niin nopeita jäähtymisiä, kuin turvallisuusanalyysien mukaan murtuminen edellyttäisi.
Reaktoripainesäiliön kestävyys edellä kuvatuissa tilanteissa selvitetään lämpö- ja virtausteknisin sekä murtumismekaanisin laskelmin. Nopeaan jäähdytyksen lisäksi murtumisriski on arvioitava reaktorin kylmäseisokin aikana, koska kylmäseisokissa lämpötila saattaa jo sinänsä olla huomattavasti teräksen transitiolämpötilan alapuolella. Tällöin on eliminoitava mahdollisuudet korkean paineen kehittymiseen reaktoripainesäiliössä
Théodore Deck

Théodore Deck, 1891.
Joseph Théodore Deck (1823–1891) oli ranskalainen keraamikko. Hän oli vuoden 1870 vaiheilla Ranskan keramiikan uranuurtaja. Uransa alussa hän valmisti hienoja friisikoristuksia. Hän oli sitä ennen kokeilemalla perehtynyt entisaikojen ja oman aikansa keramiikkaan. Ihailtuja olivat varsinkin Deckin pienet punaiset liekkivaasit, joiden valmistustavan olivat sitä ennen tunteneet ainoastaan kiinalaiset. Deck oli Sèvresin posliinitehtaan johtajana 1887–1991. Hän on julkaissut teoksen La Fayence (1887).
Aiheesta muualla

Kuvia tai muita tiedostoja aiheesta Théodore Deck Wikimedia Commonsissa
Deckin maljakko
Sininen kissa
Tihkupinta

| --- | --- |
:  
: Wikipediassa ei tällä hetkellä ole varsinaista artikkelia aiheesta Tihkupinta. Katso tihkupinta Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Toimintasuunnitelma

Toimintasuunnitelma on yhdistyksen tai säätiön toiminnan suunnitteluun liittyvä asiakirja, jossa suunnitellaan toimintaa yleensä vuodeksi kerrallaan. Yleisin toimintasuunnitelma on juuri yhdistyksissä ja säätiöissä, mutta joskus sellainen saatetaan laatia myös yrityksissä, joskin niissä puhutaan yleisemmin liiketoimintasuunnitelmasta.
Suomessa toimintasuunnitelman sisällöstä tai muodosta ei ole laissa määräyksiä, vaan niitä määrittävät lähinnä vakiintuneet käytännöt sekä yhdistyksen tai säätiön omat säännöt, määräykset ja käytännöt. Yleisimmin toimintasuunnitelma laaditaan kuitenkin vuodeksi kerrallaan, ja siinä määrätään toiminnan sisällön keskeiset asiat ja tavoitteet. Yleensä toimintasuunnitelman kanssa samanaikaisesti laaditaan talousarvio, joka on suunnitelma yhdistyksen tai säätiön taloudesta. Usein toimintasuunnitelma ja toimintakertomus laaditaan samalla kaavalla, jolloin toteutuneen toiminnan vertaaminen suunniteltuun on helpompaa.
Synoptiset evankeliumit

Synoptisiksi evankeliumeiksi kutsutaan Uuden testamentin kolmea ensimmäistä evankeliumia:
Evankeliumi Matteuksen mukaan
Evankeliumi Markuksen mukaan
Evankeliumi Luukkaan mukaan
Kaikki nämä kolme evankeliumia kertovat Jeesuksen elämäntarinan samanlaisesta näkökulmasta, sisältävät monia samoja kertomuksia ja käyttävät usein samoja sanojakin, monesti kertoen joitakin tapahtumia jopa sanasta sanaan samoin. Tästä voidaan päätellä, että ne on kirjoitettu käyttäen lähteenä samaa tai samoja alkutekstejä.
Evankeliumien kirjoitusajankohdasta on käyty pitkään kiivasta väittelyä. Kaikki kolme näyttäisivät kuitenkin olleen viimeistään olemassa toisen vuosisadan alussa.
Synoptinen tulee kreikan kielen sanoista συν (syn, "yhdessä") ja οψις (opsis, "näkeminen"). Tämä kuvaa hyvin sitä, että niitä voi helposti lukea rinta rinnan, koska ne etenevät samassa järjestyksessä ja kertovat samat asiat.
Neljäs evankeliumi, Evankeliumi Johanneksen mukaan, puolestaan kertoo Jeesuksen elämästä hyvin poikkeavalla tavalla ja poikkeavasta näkökulmasta, joten sitä ei lasketa mukaan synoptisiin evankeliumeihin. Se on myös kirjoitettu selvästi myöhemmin kuin muut evankeliumit.
Yhtäläisyydet

Markuksen evankeliumi sisältää 661 jaetta, Luukas 1149 jaetta ja Matteus 1068 jaetta. Markuksen 661 jakeesta 606 toistuu Matteuksen evankeliumissa ja 320 Luukkaan evankeliumissa. Ainoastaan 24 jaetta Markuksessa on sellaisia, joita ei löydy Matteukselta eikä Luukkaalta. Näiden yhtäläisyyksien lisäksi Luukkaalla ja Matteuksella on 200 keskenään yhtenevää jaetta, jotka ovat mahdollisesti peräisin Q-lähteestä.
Lisäksi sekä Luukas että Matteus yleensä seuraavat Markuksen evankeliumissa esitettyä tapahtumien järjestystä. Joissakin kohdissa joko Luukas tai Matteus poikkeaa järjestyksestä, mutta eivät koskaan yhtenevästi eli jokaisessa kohdassa vähintään toinen seuraa Markuksen järjestystä.
Eräs viite siitä, että Markus on synoptisista evankeliumeista vanhin, on se, että monissa kohden Matteus ja Luukas näyttävät parantelevan tai silottavan Markuksen kertomusta muun muassa lisäten Jeesuksen ihmetekojen voimaa tai piilottaen Markuksen esittämiä Jeesuksen inhimillisiä tunteita kuten vihaa. Esimerkiksi kertomuksessa Pietarin anopista ja muista sairaista, Markuksen mukaan Jeesus paransi useita sairaita, kun taas Luukkaan ja Matteuksen mukaan Jeesus paransi kaikki sairaat.
Onkin esitetty, että vanhempi Markuksen evankeliumi vielä esittää yksinkertaisen ja suoran kuvauksen Jeesuksen elämästä, mutta Luukkaan ja Matteuksen evankeliumeihin ovat jo vaikuttaneet ajan doktriiniset ja teologiset mielipiteet.
Selitysmallit

Evankeliumeiden synoptisuus voi johtua joko suorasta lainaamisesta, jolloin joku evankelistoista kopioi suoraan joltain toiselta, tai 
epäsuorasta lainaamisesta, jolloin jotkut evankelistoista kopioivat jostain yhteisestä lähteestä tai lähteistä. Nämä lähteet ovat saattaneet olla suullisia tai kirjallisia, ja osa niiden tiedoista ei ehkä ole koskaan päätynyt evankeliumeihin.
Seuraavia selityksiä on esitetty, alkaen kaikkein yleisimmin hyväksytystä:
Kahden lähteen hypoteesin mukaan sekä Matteus että Luukas kopioivat toisistaan tietämättä Markukselta kerronnan yleisen kehyksen, ja sitten lisäsivät siihen suullista materiaalia sittemmin kadonneesta ns. Q-lähteestä, joka on sisältänyt kokoelman Jeesuksen opetuksia ja sanontoja. Tätä Q-lähdettä on yritetty koostaa jälkeenpäin evankeliumeiden yhteisestä materiaalista, erityisesti Tuomaan evankeliumin löytämisen jälkeen, sillä se muistuttaa juuri tällaista opetusten ja sanontojen kokoelmaa.
Farrerin hypoteesin mukaan Markuksen evankeliumi kirjoitettiin ensin, Matteus käytti Markusta, ja Luukas kumpaakin.
Griesbachin hypoteesin mukaan Matteus kirjoitettiin ensin, ja Luukas käytti sitä evankeliuminsa pohjana. Myöhemmin Markus teki niistä yhdistelmän, joka sisälsi vain ne kohdat, joissa Matteus ja Luukas olivat samaa mieltä tapahtumien järjestyksestä, pois lukien jotkut Jeesuksen opetukset.
Augustinolainen hypoteesi esittää, että Matteuksen evankeliumi kirjoitettiin ensin, sitten Markus, ja sitten Luukas, ja jokainen evankelistoista riippui edeltäjistään. Tämä käsitys oli vallalla Uuden testamentin kanonisoinnin aikaan, ja siksi kirjat ovat Uudessa testamentissa tässä järjestyksessä.
1900-luvun alussa katolisessa kirkossa suosittu teoria esitti, että Matteuksen evankeliumi kirjoitettiin ensin, ja sekä Markus että Luukas kopioivat häneltä. Koska Matteus olisi alun perin kirjoitettu muista poiketen arameaksi, kreikankielisen käännöksen tekijä olisi kopioinut sanoja ja sanontatapoja muista evankeliumeista, jotka olivat saatavilla kreikan kielellä.
Aiheesta muualla

Wikimedia Commonsissa on kuvia tai muita tiedostoja aiheesta .
Synoptic Gospels Primer Parallel Texts in Matthew, Mark & Luke (englanniksi)
Weissen ja Holtzmannin teoria kahdesta erillisestä lähteestä.
Taskuvaras (täsmennyssivu)

Taskuvaras voi tarkoittaa ainakin seuraavia:
Taskuvaras, taskuvarkauksia harjoittava henkilö
Taskuvaras (Pickup on South Street), Samuel Fullerin ohjaama yhdysvaltalainen elokuva vuodelta 1953
Taskuvaras (Pickpocket), Robert Bressonin ohjaama ranskalainen elokuva vuodelta 1959
Taskuvaras (Monkey Trouble), Franco Amurrin ohjaama yhdysvaltalainen elokuva vuodelta 1994
Taskuvaras, Anna Janssonin lastenkirja vuodelta 2011.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Taskuvaras”, voi hakea sivunnimihaulla, laajalla sivunnimihaulla tai tekstihaulla.
Tepsan työväentalo

| Tepsan työväentalo |
| --- | --- |
Osoite:  99280 Tepsa
Sijainti:  Kittilä
Valmistumisvuosi:  1949
Omistaja:  Tepsan Demokraattiset Nuoret ry
Runkorakenne:  puurunko
Julkisivumateriaali:  lauta
Kerrosluku:  1
Huoneistoala:  160 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tepsan työväentalo sijaitsee Kittilässä Tepsan kylässä. Kylä sijaitsee lähellä Sodankylän rajaa.  Talon omistaa Tepsan Demokraattiset Nuoret ry.
Rakennus

Tepsan Työväentalo rakennettiin vuonna 1949. Talo on yksikerroksinen puurunkoinen, harjakattoinen ja lautaverhoiltu. Vuonna 1965 taloa laajennettiin rakentamalla kahvilaosa, ja vuonna 1980 laajennettiin salia ja vuonna 1984 talo sähköistettiin. Talossa on sali, orkesterikoroke ja kahvila. Huoneistoala on 160 m², sali 100 m² ja tontin pinta-ala 2 500 m². Lämmityksenä on sekä puu- että sähkölämmitys ja kahvilassa kattosäteilijät.
Talon käyttö

Talo on ympärivuotisessa käytössä. Siellä järjestetään tansseja ja juhlatilaisuuksia.
Aiheesta muualla

Tepsan kylä
Thomas von Westen Engelhart

| Thomas von Westen Engelhart |
| --- | --- |

Norjan sisäministeri
 Hagerupin I hallitus 14. lokakuuta 1895 – 15. elokuuta 1897  
Edeltäjä:  Peter Birch-Reichenwald
Seuraaja:  Olai Johan Olsen
Henkilötiedot
Syntynyt: 6. lokakuuta 1850 Vinger, Norja
Kuollut: 3. elokuuta 1905 (54 vuotta)
Ammatti:  juristi, poliitikko
Thomas von Westen Engelhart (6. lokakuuta 1850 Vinger – 3. elokuuta 1905) oli norjalainen juristi, virkamies ja poliitikko. Hän toimi Norjan sisäministerinä vuosina 1895–1897. Hän oli myös maaherra ja kansanedustaja suurkäräjillä.
Aiheesta muualla

Kuvia tai muita tiedostoja aiheesta Thomas von Westen Engelhart Wikimedia Commonsissa
Tihonov

Tihonov, naisilla Tihonova, on muun muassa seuraavien henkilöiden sukunimi:
Aleksandr Tihonov (s. 1947), venäläinen ampumahiihtäjä ja olympiavoittaja
Anastasija Rudnaja, o.s. Tihonova (s. 1990), venäläinen suunnistaja
Andrei Tihonov (s. 1970), venäläinen jalkapalloilija
Andrei Nikolajevitš Tihonov (1906–1993), venäläinen matemaatikko, jonka mukaan on nimetty Tihonovin lause
Katerina Tihonova (s. 1986), venäläinen tanssija, matemaatikko ja fyysikko, Vladimir Putinin tytär
Nikolai Tihonov (1896–1979), neuvostoliittolainen runoilija ja kirjallisuusvaikuttaja
Nikolai Tihonov (1905–1997), neuvostoliittolainen poliitikko
Nikolai Tihonov (s. 1982), venäläinen kosmonautti.
Sofja Tihonova (s. 1998), venäläinen mäkihyppääjä
Tamara Tihonova (s. 1964), venäläinen hiihtäjä ja olympiavoittaja
Vasili Tihonov (1958–2013), venäläinen jääkiekkovalmentaja
Vasili Tihonov (s. 1960), venäläinen soutaja
Vasili Tihonov (1909–1987), venäläinen kouluratsastaja
Viktor Tihonov (1930–2014), venäläinen jääkiekkovalmentaja
Viktor Tihonov (nuorempi) (s. 1988), venäläinen jääkiekkoilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Thea King

Thea King (26. joulukuuta 1925 – 26. kesäkuuta 2007) oli brittiläinen klarinetisti. Hänen alkuperäinen soittimensa oli piano, jonka soittoa hän opiskeli Royal College of Musicissa. Klarinetinsoittoa hänelle opetti Frederick Thurston, jonka kanssa hän meni naimisiinkin tammikuussa 1953. Thea King jäi kuitenkin leskeksi jo saman vuoden joulukuussa.
King opetti myöhemmällä urallaan itse Royal College of Musicissa ja Guildhall School of Music and Dramassa. Hänestä tehtiin vuonna 1985 Brittiläisen imperiumin ritarikunnan upseeri (OBE) ja vuonna 2001 ritarikomentaja (DBE).
Kingin levyttämän musiikin joukkoon lukeutuu Brahmsin, Crusellin, Finzin ja Stanfordin teoksia. Paitsi solistina, hänet muistetaan myös Englannin kamariorkesterista.
Thomaston-luokka

| Thomaston-luokka |
| --- | --- |


Tekniset tiedot
Uppouma:  11 989 t (kuormattu)
Pituus:  160 m
Leveys:  26 m
Koneteho:  24 000 shp
Nopeus:  22 solmua
Miehistöä:  18 upseeria ja 330 miehistönjäsentä
Aseistus
Ilmatorjunta:  4 × 3"/50 Mk 33 -ilmatorjuntatykkiä
Thomaston-luokka oli Yhdysvaltain laivaston kahdeksan 1950-luvulla valmistetun aluksen muodostama Maihinnousualusluokka (engl. Dock-landing ship, LSD).
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Thomaston | Ingalls Shipbuilding Corporation, Pascagoula | 3. maaliskuuta 1953 | 9. helmikuuta 1954 | 17. syyskuuta 1954 | palveluksesta 28. syyskuuta 1984 alusrekisteristä 24. helmikuuta 1992 |
| USS Plymouth Rock | Ingalls Shipbuilding Corporation, Pascagoula | 4. toukokuuta 1953 | 7. toukokuuta 1954 | 29. marraskuuta 1954 | alusrekisteristä 24. helmikuuta 1992 |
| USS Fort Snelling | Ingalls Shipbuilding Corporation, Pascagoula |  | 16. heinäkuuta 1954 | 24. tammikuuta 1955 | alusrekisteristä 24. helmikuuta 1992 |
| USS Point Defiance | Ingalls Shipbuilding Corporation, Pascagoula | 23. marraskuuta 1953 | 28. syyskuuta 1954 | 31. maaliskuuta 1955 | alusrekisteristä 24. helmikuuta 1992 |
| USS Spiegel Grove | Ingalls Shipbuilding Corporation, Pascagoula | 7. syyskuuta 1954 | 10. marraskuuta 1955 | 8. kesäkuuta 1956 | alusrekisteristä helmikuussa 1994 |
| USS Alamo | Ingalls Shipbuilding Corporation, Pascagoula | 11. lokakuuta 1954 | 20. tammikuuta 1956 | 24. elokuuta 1956 | lainattu Brasilian laivastolle 2. marraskuuta 1990 |
| USS Hermitage | Ingalls Shipbuilding Corporation, Pascagoula |  | 12. kesäkuuta 1956 | 14. joulukuuta 1956 |  |
| USS Monticello | Ingalls Shipbuilding Corporation, Pascagoula | 6. kesäkuuta 1955 | 10. elokuuta 1956 | 29. maaliskuuta 1957 | alusrekisteristä 24. helmikuuta 1992 |
Tasso

Wikisanakirjassa on tähän liittyvä sananselitys: .
Tasso voi tarkoittaa ainakin seuraavia:
Torquato Tasso (1544–1595), italialainen runoilija
Bernardo Tasso, 1400–1500-lukujen italialainen runoilija, Torquato Tasson isä
Takuya Tasso, Iwaten prefektuurin kuvernööri Japanissa
Tasso, joki Mumbaissa, Intiassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tasso”, voi hakea sivunnimihaulla, laajalla sivunnimihaulla tai tekstihaulla.
Thea Krokan Murud

| Thea Krokan Murud> Henkilötiedot |
| --- | --- |
Syntynyt: 6. kesäkuuta 1994 (ikä 30)
Uran tiedot
Seura:  Søre Ål IL
Laji:  maastohiihto
Maailmancup
Kaudet:  2015–
Paras sijoitus:  10.
 Tietolaatikko päivitetty 29. lokakuuta 2018 
Thea Krokan Murud (s. 6. kesäkuuta 1994) on norjalainen maastohiihtäjä. Hän edustaa Søre Ål IL:ää.
Maailmancupissa Murud kilpaili ensimmäisen kerran 11. maaliskuuta 2015 ollen 49:s perinteisen hiihtotavan sprintissä Drammenissa. Ensimmäiset maailmancupin pisteensä hän sai oltuaan 25:s vastaavassa kilpailussa 8. maaliskuuta 2017. Kymmenen parhaan joukkoon hän sijoittui ensimmäisen kerran oltuaan kymmenes Lillehammerin perinteisen hiihtotavan sprintissä joulukuussa 2017. Toistamiseen hän saavutti saman sijoituksen Drammenin perinteisen hiihtotavan sprintissä maaliskuussa 2018.
Skandinavia Cupissa Murud on kilpaillut helmikuusta 2014 lähtien. Parhaimmillaan hän on ollut viides 15 kilometrin perinteisen hiihtotavan kilpailussa Lillehammerissa 11. joulukuuta 2016.
Euroopan nuorten olympiafestivaaleilla Tšekin Liberecissä helmikuussa 2011 Murud saavutti hopeaa 7,5 kilometrin perinteisen hiihtotavan kilpailussa. Helmikuussa 2012 Murud osallistui nuorten MM-kilpailuihin Turkin Erzurumissa, jossa hän oli viiden kilometrin perinteisen hiihtotavan kilpailussa 14:s ja hiihti lisäksi kuudenneksi sijoittuneessa viestijoukkueessa. Alle 23-vuotiaiden MM-kilpailuissa Romanian Râșnovissa helmikuussa 2016 Murud hiihti kolme matkaa ollen parhaimmillaan 13:s kymmenen kilometrin perinteisen hiihtotavan kisassa. Vuoden 2017 alle 23-vuotiaiden MM-kilpailuissa Yhdysvaltain Soldier Hollow’ssa Murud saavutti MM-hopeaa perinteisen hiihtotavan sprintissä.
Murud saavutti Norjan-mestaruuskisoissa 2016 pronssia kymmenen kilometrin perinteisen hiihtotavan kilpailussa.
Thomas Coe

| Mitalit> Maa:   Yhdistynyt kuningaskunta.Miesten vesipallo. Olympialaiset  | Mitalit> Maa:   Yhdistynyt kuningaskunta.Miesten vesipallo. Olympialaiset  | Mitalit> Maa:   Yhdistynyt kuningaskunta.Miesten vesipallo. Olympialaiset  | Maa:   Yhdistynyt kuningaskunta> Miesten vesipallo. |
| --- | --- | --- | --- |
|  Kultaa | Pariisi 1900 | joukkuekilpailu |  |
Thomas ”Tom” Coe (3. marraskuuta 1873 Manchester – 26. lokakuuta 1942 Manchester) oli brittiläinen vesipalloilija ja olympiavoittaja. Hän kuului vuoden 1900 kesäolympialaisissa Pariisissa lajissa kultaa voittaneeseen Manchesterin Osborne Swimming Club -joukkueeseen.
Thomas Christopher Collins

Thomas Christopher Collins.

Thomas Christopher Collins (s. 16. tammikuuta 1947) on kanadalainen roomalaiskatolinen arkkipiispa ja kardinaali. Hän syntyi Guelphissa, Kanadan Ontariossa, ja sai pappisvihkimyksensä 5. toukokuuta 1973.
Collins nimitettiin vuonna 2006 Aloysius Matthew Ambrozicin seuraajaksi Toronton arkkipiispana. Hän astui uuteen virkaansa 30. tammikuuta 2007 toimittuaan aiemmin Saint Paulin piispana (1997–1999) ja Edmontonin arkkipiispana (1999–2006). Vuonna 2012 hänet ylennettiin kardinaaliksi. Hän jäi eläkkeelle 11. helmikuuta 2023.